Kinders kort moedertaalonderrig | Netwerk24
Kinders kort moedertaalonderrig
Deur Desiree van Wyk, Lephalale 30 Maart 2021 05:15
Waarom begin skole nie om die kinders in hul moedertaal te onderrig nie?
Gaan soek die onderwysers wat bereid is om boeke in die ander landstale te vertaal. Ons kan die Bybel vertaal, maar ons kan nie 'n vak soos wiskunde herskryf in 'n ander landstaal nie. Waarom nie? Daar is onderwysers wat Xhosa of Zoeloe kan praat; gebruik hulle.
Kinders wat skool toe gaan, sukkel met tale terwyl hulle nie eens behoorlik kan praat nie. Waarom kan kinders nie in die eerste drie tot vier jaar in hul eie moedertaal onderrig word nie?
Almal baklei vir Afrikaans. As Afrikaanse onderrig slaag, sal die ander tale op dieselfde grondslag behandel word. Afrikaans is eintlik die moeder van moedertaalonderrig.
Vir 25 jaar al baklei almal oor apartheid en intussen word ons kinders groot sonder om te kan lees, skryf en verstaan.
Is dit nie dalk tyd dat ons apartheid los en ophou om dit as 'n verskoning vir alles te gebruik nie.